dwar Lejn Karta Ewropea dwar id-Drittijiet tal-Konsumaturi ta' l-Enerġija

Kumitat għas-Suq Intern u l-Ħarsien tal-Konsumatur

OPINJONI TAL-KUMITAT GĦALL-INDUSTRIJA, IR-RIĊERKA U L-ENERĠIJA …………16

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-proposta tal-Kummissjoni għal direttiva tal-Parlament Ewropew u tal-Kunsill li temenda d-Direttiva 2003/54/KE dwar regoli komuni għas-suq intern fil-qasam ta' elettriku COM(2007)0528 ),

– wara li kkunsidra l-proposta tal-Kummissjoni għal direttiva tal-Parlament Ewropew u tal-Kunsill li temenda d-Direttiva 2003/55/KE dwar regoli komuni għas-suq intern tal-gass naturali COM(2007)0529 ),

– wara li kkunsidra l-konklużjonijiet tal-Kunsill tal-15 ta' Frar 2007 dwar Politika dwar l-Enerġija għall-Ewropa (6271/07),

– wara li kkunsidra l-Komunikazzjoni tal-Kummissjoni intitolata "Politika dwar l-Enerġija għall-Ewropa ( COM(2007)0001 ),

– wara li kkunsidra l-Komunikazzjoni tal-Kummissjoni dwar inkjesta skond l-Artikolu 17 tar-Regolament (KE) Nru 1/2003 fis-setturi Ewropej tal-gass u ta' l-elettriku ( COM(2006)0851 ),

– wara li kkunsidra d-dokument ta' ħidma ta' l-istaff tal-Kummissjoni dwar ir-rapport ta' implimentazzjoni dwar il-prospetti għas-suq intern fil-gass u fl-elettriku ( SEC(2006)1709 ), dokument ta' appoġġ għall-Komunikazzjoni tal-Kummissjoni ( COM(2006)0841 ),

– wara li kkunsidra d-dokument ta' ħidma ta' l-istaff tal-Kummissjoni dwar id-dejta tal-politika ta' l-enerġija ta' l-UE ( SEC(2007)0012 ),

– wara li kkunsidra d-Direttiva tal-Kunsill 2004/67/KE tas-26 ta' April 2004 dwar miżuri sabiex tiġi assigurata s-sigurtà tal-provvista tal-gass naturali

ĠU L 127, 294.2004, p.

– wara li kkunsidra r-Rapport Annwali tar-Regolaturi Ewropej ta' l-Enerġija għall-perjodu bejn l-1 ta' Jannar 2006 u l-31 ta' Diċembru 2006 lill-membri kollha tal-Kunsill tar-Regolaturi Ewropej ta' l-Enerġija u l-Grupp ta' Regolaturi Ewropej għall-Elettriku u l-Gass, il-Parlament Ewropew, il-Kunsill u l-Kummissjoni Ewropea, magħmul skond l-Artikolu 3(8) tad-Deċiżjoni tal-Kummissjoni 2003/796/KE tal-11 ta' Novembru 2003 sabiex jiġi stabbilit il-Grupp ta' Regolaturi Ewropej għall-Elettriku u għall-Gass

2 ĠU L 296, 14.11.2003, p.

– wara li kkunsidra l-Konklużjonijiet tal-Presidenza tal-Kunsill Ewropew tat-8-9 ta' Marzu 2007, dwar l-approvazzjoni mill-Kunsill Ewropew ta' "Pjan ta' Azzjoni tal-Kunsill Ewropew (2007-2009) – Politika ta' l-Enerġija għall-Ewropa" (7224/07),

– wara li kkunsidra l-Komunikazzjoni tal-Kummissjoni intitolata "Lejn l-adozzjoni ta' Karta Ewropea dwar id-Drittijiet tal-Konsumaturi ta' l-Enerġija"( COM(2007)0386 ),

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-Rapport tal-Kumitat għas-Suq Intern u l-Ħarsien tal-Konsumatur u l-opinjoni tal-Kumitat dwar l-Industrija, ir-Riċerka u l-Enerġija ( A6-0202/2008 ),

A. billi l-prinċipji ta' l-inklużjoni soċjali, l-opportunitajiet ugwali għal kulħadd u aċċess ġust għal tagħrif fl-era diġitali jfissru li huwa essenzjali għal kull cittadin ta' l-Unjoni li jkollu aċċess għall-enerġija bi prezz raġonevoli,

B. billi l-konsumaturi – b'mod speċjali individwi u intrapriżi żgħar u ta' daqs medju (SMEs) – għandhom għodod u opportunitajiet limitati għad-dispożizzjoni tagħhom biex jirrappreżentaw l-interessi tagħhom b'mod effettiv,

C. billi l-għoti adegwat ta' enerġija jikkostitwixxi wieħed mill-elementi ewlenin sabiex tinkiseb il-parteċipazzjoni b'suċċess taċ-ċittadini fil-ħajja soċjali u ekonomika,

D. billi l-Karta Ewropea dwar id-Drittijiet tal-Konsumaturi ta' l-Enerġija (il-Karta) tikkostitwixxi appell u stimolu għall-gvernijiet, għar-regolaturi ta' l-enerġija u għall-industrija, rappreżentati mill-imsieħba soċjali kollha, sabiex jikkontribwixxu b'mod konkret biex jassiguraw li l-interessi tal-konsumaturi ta' l-enerġija jkunu qegħdin jiġu kkunsidrati f'suq ta' l-enerġija ta' l-UE li huwa soċjali, ambjentali u kompetittiv,

E. billi fi swieq b'kompetizzjoni mhux perfetta, bħas-settur ta' l-enerġija, l-mekkaniżmi tas-suq biss mhux dejjem jassiguraw l-aħjar interessi tal-konsumatur, protezzjoni ġenerali tal-konsumatur, minbarra obbligi għas-servizz pubbliku għall-enerġija speċifiċi għas-suq, iridu jkunu indirizzati u infurzati,

F. billi d-dejta disponibbli tissuġġerixxi li l-Istati Membri għamlu biss użu limitat mill-obbligi tas-servizzi pubbliċi mmirati sabiex jindirizzaw il-bżonnijiet ta' konsumaturi vulnerabbli,

G. billi għandu jkun hemm enfasi kbir fuq l-irwol mogħti lill-Awtoritajiet Regolatorji Nazzjonali (NRAs), li għandhom ikunu indipendenti minn kwalunkwe interess pubbliku jew privat u jkollhom il-kompetenza sabiex jimmonitorjaw is-swieq ta' l-enerġija, inklużi l-prezzijiet u l-komponenti kollha tagħhom, u sabiex jintervjenu u jagħtu sanzjonijiet jekk dawn ikunu neċessarji,

H. billi r-riżoluzzjoni ta' tilwim tal-konsumatur fil-qasam ta' l-enerġija mhix koperta biżżejjed bil-leġiżlazzjoni, u billi r-riżoluzzjoni ta' tilwim bħal dan hija indirizzata b'numru ta' awtoritajiet differenti, u konsumaturi li ma jafux lil min iridu jikkuntattjaw,

I. billi l-miri ta' l-UE rigward enerġija li terġa' tiġġedded għandhom ikunu integrati fil-Karta Ewropea għad-Drittijiet tal-Konsumaturi ta' l-Enerġija biex il-konsumaturi jkunu permessi li jagħżlu sorsi ta' enerġija li huma koerenti ma' dawn il-miri,

Il-Karatteristiċi tal-Karta

Jenfasizza l-fatt li l-provvista ta' l-enerġija hija element ewlieni għal suċċess fil-parteċipazzjoni taċ-ċittadini fil-ħajja soċjali u ekonomika;

Ifakkar li, għalkemm id-drittijiet tal-konsumaturi diġà huma mħarsa mil-leġiżlazzjoni Komunitarja fis-seħħ, huma spissi d-drabi li ma jkunux irrispettati; jenfasizza li t-tisħiħ tal-miżuri għall-ħarsien tal-konsumatur jistgħu jinkisbu l-aktar b'implimentazzjoni aktar effettiva tal-leġiżlazzjoni;

Jinnota li l-adozzjoni tal-pakkett ta' proposti rigward is-swieq ta' l-elettriku u tal-gass naturali (il-proposti tat-'Tielet pakkett') li l-Parlament qiegħed jiddibatti bħalissa se jsaħħaħ ulterjorment il-qafas legali għall-ħarsien tal-konsumaturi ta' l-enerġija;

Iqis li l-ħarsien futur tal-konsumaturi ta' l-enerġija għandu jkompli jkun ibbażat fuq azzjoni konġunta mill-Unjoni Ewropea u l-Istati Membri.

Il-prattiki għall-ħarsien individwali tal-konsumatur fis-suq ta' l-enerġija jista' jkollhom effetti differenti fid-diversi Stati Membri.

Applikazzjoni konsistenti tal-prinċipju ta' sussidjarjetà huwa għalhekk essenzjali;

Jenfasizza l-ħtieġa assoluta li tissaħħaħ il-protezzjoni tal-konsumatur dwar kwistjonijiet ta' enerġija u biex il-Karta tintuża bħala għodda li tigwida għal awtoritajiet Ewropej u nazzjonali, kif ukoll entitajiet privati, sabiex id-drittijiet tal-konsumaturi jiġu assigurati u infurzati b'mod effettiv;

Jinnota l-Artikolu 3 ta', u l-Anness A mad-direttivi dwar is-suq intern fl-elettriku u fil-gass naturali, kif emendat mill-proposti tat-'Tielet Pakkett' jenfasizza l-ħtieġa għal infurzar aħjar fil-livell nazzjonali;

Jenfasizza l-valur miżjud potenzjali tal-Karta bħala għodda ta' l-informazzjoni, li tiġbor, tikkjarifika u tikkonsolida d-drittijiet għall-enerġija tal-konsumaturi kif diġà adottati fil-leġiżlazzjoni eżistenti ta' l-UE; jilqa' b'sodisfazzjon għalhekk il-pjan tal-Kummissjoni li joħloq għodda fuq l-internet dwar id-drittijiet tal-konsumaturi għall-enerġija, iżda jimmarka l-ħtieġa għal strateġija ta' komunikazzjoni aktar wiesgħa għall-konsumaturi li m'għandhomx aċċess għall-internet jew li għalihom l-internet huma mezz ta' komunikazzjoni mhux xieraq;

Jinnota li l-Karta trid tilħaq ukoll il-ħtiġijiet ta' utenti professjonali żgħar, li spiss jiffaċċjaw l-istess problemi bħala konsumaturi ordinarji ta' l-enerġija;

Aċċess għat-Trasmissjoni u d-Distribuzzjoni tal-Grids u l-Provvista

Ifakkar li s-suq Ewropew ta' l-enerġija jkompli jkun ikkaratterizzat minn ghadd kbir ta' monopolji.

Dan inaqqas il-libertà ta' l-għażla u l-possibilità ta' bdil tal-fornitur malajr u bla ħlas, iżid in-nuqqas ta' tagħrif u, bħala riżultat, iżid il-vulnerabilità tal-konsumaturi.

Huwa importanti li jiġi żgurat li jsiru sforzi biex jinħoloq suq uniku u kompetittiv ta' l-enerġija u biex, b'mod partikulari, jitħarsu l-klijenti vulnerabbli;

Jenfasizza li l-konsumaturi Ewropej ta' l-elettriku u tal-gass għandhom id-dritt li jgawdu d-dritt li jkunu mqabbdin man-netwerks u li jiġu fornuti b'elettriku u gass b'tariffi u prezzijiet raġonevoli, trasparenti, mhux diskriminatorji u faċilment komparabbli, inklużi prezzijiet u tariffi aġġustati li jirriżultaw mill-mekkaniżmi ta' indiċjar rispettivi tagħhom; in-nuqqas ta' diskriminazzjoni għandu jinkludi projbizzjoni fuq miżati diskriminatorji fuq ċerti metodi ta' pagament, b'mod partikulari għal dawk il-konsumaturi, spiss vulnerabbli, li jħallsu permezz ta' miter ta' qabel il-pagament;

Jenfasizza li għandha tingħata attenzjoni speċjali għall-protezzjoni tal-konsumatur u għandhom jittieħdu miżuri ta' protezzjoni sabiex tiġi evitata kwalunkwe skonnessjoni minn mal-grid; l-Istati Membri għandhom jaħtru fornitur ta' l-aħħar għażla u għandhom jinfurmaw lill-konsumaturi b'dan; mekkaniżmu bħal dan għandu jiġi stabbilit mil-leġiżlazzjoni nazzjonali;

Jenfasizza li n-nuqqas ta' konnessjoni min-netwerk għandu jitqies biss bħala l-aħħar possibilità ta' soluzzjoni f'każi ta' arretrati ta' pagamenti min-naħa ta' konsumaturi, b'mod speċjali fir-rigward ta' konsumaturi vulnerabbli u perjodi ta' vaganzi; il-fornituri għandhom japplikaw il-prinċipju ta' proporzjonalità, kif ukoll jinnotifikaw lill-konsumatur individwalment, qabel ma jipproċedu b'azzjoni bħal din;

Jenfasizza l-ħtieġa li tkun żgurata l-protezzjoni tad-drittijiet universali, b'mod speċjali fir-rigward ta' l-aċċess għal enerġija għal gruppi soċjali, ekonomiċi u reġjonali differenti permezz ta' stabilità u sigurtà tal-provvista, kif ukoll l-effettività ta' netwerks, bil-promozzjoni ta' koperazzjoni fil-livell reġjonali bejn l-Istati Membri u pajjiżi ġirien b'perspettiva Ewropea;

Jitlob lill-Istati Membri sabiex jassiguraw li l-konsumatur ikun jista' jibdel għal fornitur ġdid b'mod faċli u f'perjodu ta' żmien li ma jkunx itwal minn xahar, mingħajr ħlas;

Tariffi, Prezzijiet

Jenfasizza li l-prezzijiet Ewropej ta' l-elettriku u tal-gass għandhom ikunu raġjonevoli, komparabbli faċilment, u trasparenti kif ukoll ibbażati fuq il-konsum reali ta' l-enerġija; prezzijiet ippubblikati, tariffi, mekkaniżmi ta' indiċjar u kundizzjonijiet għandhom ikunu aċċessibbli faċilment għall-konsumatur permezz ta' sett ta' għodda komprensiv u li jinftiehem faċilment; minbarra dan, huma għandhom ikunu komunikati minn qabel lil u mmonitorjati jew approvati mir-regolatur nazzjonali indipendenti;

Jenfasizza li hija użanza ta' obbligu kuntrattwali ta' fornituri li jwettqu kalkolu, fuq bażi regolari u f'dati determinati minn qabel, biex jiżguraw li l-konsumaturi jħallsu skond il-kwantità attwali ta' enerġija li huma użaw; jekk il-fornituri ma jkunux jistgħu jikkonformaw ma' obbligu bħal dan, pereżempju, għal raġunijiet tekniċi, il-konsum ta' l-enerġija għandu jkun ikkalkulat fuq il-bażi ta' kriterji raġonevoli u trasparenti, li huma stipulati b'mod ċar fil-kuntratt;

Jimmarka f'dan ir-rigward l-iżvilupp ta' protagonisti tas-suq li jispeċjalizzaw fil-pubblikazzjoni ta' informazzjoni li titqabbel rigward prezzijiet tal-fornituri, tariffi u kundizzjonijiet, kif ukoll provvediment ta' appoġġ fis-sostituzzjoni ta' fornituri;

ĠU L 114, 27.4.2006, p.

64. ta' l-enerġija rigward il-provvista ta' miters intelliġenti; Jistieden b'urġenza lill-Kummissjoni u lill-Istati Membri biex jimplimentaw u jinfurzaw ir-rekwiżiti dwar il-metraġġ u l-ħruġ ta' kontijiet stabbiliti f'dik id-Direttiva, fl-interess ta' l-informazzjoni lill-konsumatur u l-enerġija;

Jitlob lill-Kummissjoni biex twettaq studju dettaljat dwar l-użu attwali ta' 'smart meters' fi djar privati, u jekk ikun meħtieġ biex teżamina bir-reqqa l-possibilità ta' żvilupp u, wara konsultazzjoni mal-Parlament, ta' finanzjament sabiex ikun hemm il-promozzjoni ta' l-aħjar prattiki; jenfasizza l-importanza tal-promozzjoni u ta' l-appoġġ lill-industrija fl-isforzi tagħha f'dan ir-rigward;

Informazzjoni / kuntratti

Biex tiġi ssalvagwardjata t-trasparenza, jenfasizza l-bżonn li jiġi żviluppat mudell għal fatturi standard fuq il-bażi ta' l-aqwa prattika; sabiex jiġi żgurat li dawn ikunu jistgħu jitqabblu; jenfasizza l-ħtieġa li tiġi żviluppata informazzjoni standard kuntrattwali minn qabel u kuntrattwali, inkluża informazzjoni tad-drittijiet tal-konsumatur skond il-Karta,

Jitlob lill-Istati Membri sabiex idaħħlu fis-seħħ punt ta' dħul fiżiku wieħed għal kwalunkwe talba għal informazzjoni mill-konsumaturi, pereżempju permezz ta' regolaturi nazzjonali ta' l-enerġija, u b'hekk jiffaċilitaw l-aċċess għal konsumatur għal informazzjoni u fl-istess waqt jiżguraw li tkun disponibbli informazzjoni viċin tal-konsumatur kemm jista' jkun f'termini ta' post, żmien, għodod u dettall;

22 Jenfasizza l-ħtieġa għall-Kummissjoni biex tiżviluppa, b'koperazzjoni ma' l-NRAs, kriterji ta' kwalità biex ikunu applikati għal servizzi relatati mal-konsumatur, inklużi 'call centres';

Huwa ta' l-opinjoni li s-simulatur tat-tariffi għandu jkun disponibbli fuq il-websajts tal-fornituri u tar-regolatur nazzjonali indipendenti; jenfasizza li l-konsumaturi għandhom, fuq bażi regolari jiġu infurmati dwar il-konsum ta' l-enerġija tagħhom;

Jenfasizza l-ħtieġa li l-fornituri jkunu obbligati li jinfurmaw lill-konsumaturi bil-promulgazzjoni tal-Karta;

Miżuri soċjali

Jikkundanna l-fatt li konsumaturi vulnerabbli ta' l-enerġija għandhom problemi serji li għandhom jiġu indirizzati b'mod espliċitu fis-sistemi ta' sigurtà soċjali nazzjonali jew miżuri oħra ekwivalenti;

Jistieden lill-Kummissjoni sabiex tipprovdi gwida għal definizzjoni komuni ta' l-obbligi ta' servizz pubbliku u biex tissorvelja l-implimentazzjoni mill-Istati Membri ta' l-obbligi kif stabbiliti fl-Artikolu 3 u fl-Anness 1 tad-Direttivi 2003/54/KE u 2003/55/KE;

Jistieden lill-Kummissjoni biex tiddefinixxi d-definizzjoni ta' faqar enerġetiku;

Jistieden lill-Istati Membri sabiex jistabbilixxu Pjanijiet ta' Azzjoni Nazzjonali dwar l-Enerġija li jindirizzaw il-faqar fl-aċċess għall-enerġija u sabiex jikkomunikaw dawn il-miżuri lill-Aġenzija Ewropea għall-Kooperazzjoni tar-Regolaturi ta' l-Enerġija; jistieden lill-Aġenzija sabiex timmonitorja, f'koperazzjoni ma' l-awtoritajiet nazzjonali, dawn il-miżuri u sabiex tikkomunika l-miżuri ta' suċċess; jenfasizza li għandha ssir valutazzjoni li teżamina kemm is-sistemi individwali ta' sigurtà soċjali nazzjonali u s-sistemi ta' tassazzjoni jikkunsidraw ir-riskji assoċjati mal-faqar ta' l-enerġija;

Miżuri ambjentali

Jenfasizza li l-fornituri u l-operaturi tan-netwerk għandhom jipproċedu b'mod responsabbli għall-ambjent, u jwettqu kull sforz possibbli biex iżommu t-tniġġis tas-CO2 kif ukoll il-produzzjoni ta' l-iskart radjuattiv, fl-aktar livelli baxxi possibbli provduti fil-liġi li tapplika;

Iqis li għandha tingħata prijorità għal sorsi ta' enerġija li terġa' tiġġedded, sħana u enerġija magħquda flimkien u ġenerazzjoni magħquda oħra, u li d-dritt tal-konsumaturi biex iwettqu għażla infurmata favur enerġiji li jerġgħu jiġġeddu għandu jkun rikonoxxut fil-Karta; għalhekk iqis li l-konsumaturi kollha għandhom ikunu infurmati b'mod oġġettiv, trasparenti u mhux diskriminatorju dwar is-sorsi ta' enerġija disponibbli lilhom;

Jenfasizza l-ħtieġa li l-Artikolu 3(6) tad-Direttiva2003/54/KE jiġi implimentat fil-prattika.

Skond dan il-paragrafu, l-Istati Membri għandhom jiżguraw li l-konsumaturi jirċievu informazzjoni ta' min jorbot fuqha dwar it-taħlita ta' l-enerġija tal-fornitur u l-impatt ambjentali ta' l-elettriku prodott mit-taħlita ta' l-enerġija tal-fornitur;

L-Awtoritajiet Regolatorji Nazzjonali (NRAs)

Jenfasizza l-eżistenza ta' l-NRAs fl-Istati Membri iżda jikkundanna s-setgħat limitati tagħhom illum; huwa ta' l-opinjoni li l-Istati Membri għandhom jiżguraw li l-NRAs ikollhom setgħat u riżorsi statutorji suffiċjenti, u li huma lesti jużawhom;

Jesprimi l-konvinzjoni tiegħu li r-regolaturi nazzjonali għandu jkollhom irwol ċentrali fil-ħarsien tal-konsumatur; jemmen, għal din ir-raġuni, li l-proposti mmirati lejn it-tisħiħ tas-setgħat u l-indipendenza tar-regolaturi, fosthom id-dritt li jiġu imposti sanzjonijiet fuq il-fornituri li ma jikkonformawx mal-liġi Komunitarja rigward din il-kwistjoni, għandhom ikunu appoġġati

Huwa ta' l-opinjoni li l-NRAs għandhom ikunu indipendenti minn kwalunkwe interess pubbliku jew privat u jkollhom mill-anqas il-kompetenza:

– li japprovaw il-prinċipji li jiddeterminaw it-tariffi tan-netwerk jew it-tariffi attwali tal-grids u eventwalment il-mekkaniżmi ta' indiċjar tagħhom,

– li jimmonitorjaw il-prezzijiet u l-komponenti kollha tagħhom, inklużi l-mekkaniżmi ta' indiċjar tagħhom,

– li jimmonitorjaw, jikkontrollaw u jinfurzaw l-informazzjoni dwar il-konsumatur ipprovduta mill-fornituri għal mill-inqas l-ewwel ħames snin wara li s-suq ikun liberalizzat b'mod sħiħ u sa dan iż-żmien kif intwera li l-fornituri jkollhom u se jkomplu jipprovdu lill-konsumaturi b'informazzjoni relevanti, trasparenti u imparzjali,

– jipproteġu lill-konsumaturi kontra prattiki kummerċjali inġusti u, f'dan ir-rigward, jikkooperaw ma' l-awtoritajiet tal-kompetizzjoni kompetenti;

L-Istati Membri għandhom jiżguraw li l-NRAs għandhom is-setgħat neċessarji sabiex jimmonitorjaw l-offerti fuq l-elettriku u l-gass li huma disponibbli fuq is-suq.

Għalhekk, huma jkollhom aċċess għall-elementi deċiżivi kollha li jiddeterminaw il-prezzijiet, inklużi mill-inqas, it-termini u l-kundizzjonijiet tal-kuntratti tal-gass u ta' l-elettriku u l-formoli ta' l-indiċi;

Jenfasizza l-ħtieġa li jiġi żgurat li l-Kompetenzi ta' l-NRAs iġu inkorporati fl-Artikolu 22(c) tad-Direttiva 2003/54/KE u l-Artikolu 24(c) tad-Direttiva 2003/55/KE.

Jenfasizza l-ħtieġa għal approċċ Ewropew integrat ta' l-attivitajiet ta' l-NRAs li huma koordinati mill-Aġenzija Ewropea;

Jistieden lill-Istati Membri sabiex idaħħlu fis-seħħ, kemm jista' jkun qrib il-konsumaturi, punt ta' dħul komuni għal kull tip ta' lment tal-konsumaturi u biex jinkoraġġixxu r-riżoluzzjoni ta' ilmenti bħal dawn permezz ta' metodi alternattivi ta' riżoluzzjoni ta' tilwima;

Jenfasizza li l-konsumaturi kollha għandu jkollhom id-dritt għal provvista ta' servizz, indirizzar ta' lment u alternattiva ta' riżoluzzjoni ta' tilwima mill-fornitur tas-servizz tagħhom ta' l-enerġija bi qbil ma' standards internazzjonali inklużi ISO 10001, ISO 10002 u ISO 10003 u aktar standards ISO żviluppati f'dan il-qasam;

Jistieden lill-Kummissjoni u lill-Istati Membri biex jiżguraw li l-ombudsmen jingħataw is-setgħa li jitrattaw b'mod effettiv l-ilmenti kif ukoll li jipprovdu informazzjoni dwar kwistjonijiet ta' l-enerġija lill-konsumaturi;

L-organizzazzjonijiet tal-konsumaturi

Jagħraf l-irwol importanti ta' l-organizzazzjoni tal-konsumaturi sabiex din tassigura li jsir kollox biex jinkiseb livell għoli ta' drittijiet għall-konsumaturi ta' l-enerġija madwar l-UE; l-Istati Membri kollha għandhom jiżguraw li l-organizzazzjonijiet tal-konsumatur ikollhom riżorsi suffiċjenti biex jindirizzaw servizzi essenzjali, inklużi l-gass u l-elettriku;

Jistieden lill-Kummissjoni u lill-Istati Membri biex jiżguraw l-iżvilupp sostenibbli ta' servizzi ta' l-enerġija; jenfasizza l-irwol importanti ta' organizzazzjonijiet tal-konsumatur u ta' l-NRAs fil-promozzjoni ta' konsum sostenibbli permezz tal-ġbid ta' l-attenzjoni kemm tal-konsumaturi u tal-kumpaniji għal, b'mod partikulari, it-taħlita ta' l-enerġija, il-bidla fil-klima u l-influwenza tal-konsumaturi fuq l-iżvilupp tas-settur;

Jirrakkomanda li l-Istati Membri jipprovdu appoġġ finanzjarju lill-organizzazzjonijiet tal-konsumatur biex huma jkunu jistgħu jħarrġu l-istaff tagħhom u b'hekk ikunu f'pożizzjoni aħjar biex jipprovdu assistenza fil-proċess leġiżlattiv, meta jinfurmaw u jedukaw lill-konsumaturi u fir-riżoluzzjoni ta' tilwim tal-konsumatur;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-Gvernijiet ta' l-Istati Membri.

I Introduzzjoni

Id-drittijiet tal-konsumatur ta' l-enerġija jeżistu llum, iżda dawn huma stabbiliti f'dokumenti differenti ta' l-UE u spiss mhumiex implimentanti fil-leġiżlazzjoni nazzjonali.

Għalhekk, hemm bżonn ta' ħtieġa kbira li dawn id-drittijiet jiġu kkjarifikati, ikkonsolidati u kkumplimentati.

Għalhekk, il-Karta hija inizjattiva li għandha tiġi milqugħa.

Fil-Komunikazzjoni tagħha tal-5 ta' Lulju 2007, "Lejn Karta Ewropa dwar id-Drittijiet tal-Konsumaturi ta' l-Enerġija" (COM (2007)986), il-Kummissjoni tindika l-elementi possibbli għall-Karta futura, li jistabbilixxu, b'mod li jinftiehem faċilment, il-leġiżlazzjoni eżistenti tal-Komunità u elementi possibbli għal azzjoni futura.

Il-Kummissjoni ma tipprevedix li l-Karta futura dwar id-Drittijiet tal-Konsumaturi ta' l-Enerġija tkun dokument legali.

Kuntrarju għall-Kummissjoni, ir-rapporteur tiegħek huwa ta' l-opinjoni li din il-Karta għandu jkollha natura legali li torbot, jew mill-anqas għandha tiġi inkorporata u annessa ma' strument leġiżlattiv, id-Direttivi dwar is-suq intern fl-elettriku (2003/54/KE) u dwar is-suq intern fil-gass naturali (2003/55/KE).

Ir-rapporteur tiegħek jilqa' wkoll l-intenzjoni tal-Kummissjoni li tabbozza 'l hekk imsejħa "Lista ta' Kontroll ta' l-Enerġija", għodda ta' informazzjoni, li għandha tiġi elaborata mill-Istati Membri u li għandha tkun disponibbli fuq l-internet, li tidderieġi lill-konsumatur u li tagħti informazzjoni prattika.

Iżda, hija tenfasizza li din il-"Lista ta' Kontroll ta' l-Enerġija" teknika mhijiex sostitut aċċettabbli għall-"Karta dwar id-Drittijiet tal-Konsumaturi ta' l-Enerġija".

Lista tad-drittijiet tal-konsumaturi

Id-dokument ta' konsultazzjoni tal-Kummissjoni jelenka l-kwistjonijiet li l-Karta futura għandha tiffoka fuqhom:

- tassisti sabiex tistabbilixxi skemi li jgħinu liċ-ċittadini l-aktar vulnerabbli ta' l-UE sabiex jaffrontaw iż-żidiet fil-prezzijiet ta' l-enerġija,

- ittejjeb il-livell minimu ta' informazzjoni disponibbli liċ-ċittadini sabiex tgħinhom jagħżlu bejn fornituri u provvisti differenti disponibbli,

- tagħti aċċess għal-livelli adegwati ta' enerġija u prezzijiet raġonevoli,

- tnaqqas il-karti meta l-konsumaturi jibdlu l-fornitur,

- tipproteġi lill-konsumaturi minn prattiċi ta' bejgħ inġusti,

- tinforza d-drittijiet ta' konsumatur,

- l-informazzjoni fuq il-miżuri ta' effiċjenza ta' l-enerġija u mudelli ta' mġiba,

- ir-rappreżentazzjoni tal-konsumatur.

Mingħajr ma jkun eżawrjenti, ir-rapporteur tiegħek jixtieq jenfasizza l-elementi sinjifikattivi li ġejjin sabiex id-drittijiet tal-konsumaturi jiġu mtejba.

A. Aċċess għall-provvista u għat-trasmissjoni u għall-grids ta' distribuzzjoni

Il-konsumaturi Ewropej ta' l-elettriku u tal-gass għandhom id-dritt li jgawdu servizz universali, jiġifieri d-dritt li jiġu fornuti b'elettriku ta' kwalità speċifika bi prezzijiet raġonevoli, faċilment komparabbli u trasparenti.

It-trasparenza u t-tbassir tat-tariffi ppubblikati tal-grid u eventwalment tal-mekkaniżmu ta' indiċjar tagħhom għandhom jiġu mtejba aktar permezz ta' metodu ta' kalkolu li jinftiehem u li jkun faċilment aċċessibbli jew permezz ta' forom oħra ta' komunikazzjoni li jiġu kkomunikati minn qabel lil u approvati mill-awtoritajiet tar-regolaturi nazzjonali indipendenti.

Minbarra dan, dawn għandhom jassiguraw li dawn it-tarifi tal-grid ma jkunux diskriminatorji.

Għandha tingħata attenzjoni speċjali għall-protezzjoni tal-konsumaturi u għalhekk għandhom jittieħdu miżuri sabiex tiġi pprojbita kwalunkwe skonnessjoni minn mal-grid.

L-iskonnessjoni għandha titqies bħala rimedju mhux mixtieq fil-każ tan-nuqqas ta' ħlas.

L-Istati Membri għandhom jaħtru fornituri ta' l-aħħar għażla (stabbiliti bil-liġi) u għandhom jinfurmaw lill-konsumaturi b'dan.

L-awtoritajiet regolatorji nazzjonali (NRA) għandhom ikunu indipendenti minn kwalunkwe interess privat jew pubbliku u għandu jkollhom il-kompetenza li jimmonitorjaw l-aċċess għall-elettriku u għall-gass u li jintervjenu b'sanzjonijiet xierqa.

L-Istati Membri għandhom jassiguraw li l-konsumatur eliġibbli jista' fil-fatt jibdel faċilment għal fornitur ġdid, mingħajr ħlas.

Il-perjodu meħtieġ għall-bidla għal fornitur ta' l-elettriku jew tal-gass ġdid għandu għalhekk ma jiħux aktar minn xahar.

B. Tariffi, Prezzijiet u Monitoraġġ

Il-prezzijiet Ewropej ta' l-elettriku u tal-gass għandhom ikunu raġonevoli.

Il-konsumaturi Ewropej ta' l-enerġija għandhom jirċievu, mingħajr ħlas, informazzjoni trasparenti dwar il-prezzijiet, it-tariffi, il-mekkaniżmi ta' indiċjar applikabbli u dwar it-termini u kundizzjonijiet standard.

Huma għandhom dritt li jirċievu kontijiet ta' l-enerġija bbażati fuq il-konsum reali ta' l-enerġija.

Il-konsumaturi Ewropej ta' l-enerġija għandhom jiġu offruti varjetà wiesgħa ta' metodi ta' ħlas sabiex ma jkunx hemm diskriminazzjoni kontra konsumaturi vulnerabbli, li għandhom jinkludu kalkolaturi tal-miters u tat-tariffi mħallsa minn qabel, u dan mingħajr ħlas.

Kwalunkwe differenza fit-termini u fil-kundizzjonijiet għandhom jirriflettu l-ispejjeż tal-fornitur fis-sistemi differenti ta' ħlas.

Il-Kummissjoni Ewropea għandha tiżviluppa u tiffinanzja proġetti pilota għall-użu ta' miters individwali bi prezz kompetittiv li jirriflettu b'mod preċiż il-konsum reali ta' l-enerġija u l-informazzjoni dwar il-ħin ta' l-użu ('l hekk imsejħa "miters intelliġenti

L-awtoritajiet regolatorji nazzjonali (NRA) għandhom jagħmlu użu mill-għodda neċessarja sabiex jimmonitorjaw l-offerti ta' elettriku u tal-gass li jkunu disponibbli fis-suq.

Għalhekk għandu jkollhom aċċess għall-elementi deċiżivi kollha li jiddeterminaw il-prezzijiet, inkluż mill-anqas it-termini u l-kundizzjonijiet tal-kuntratti tal-gass, il-formoli ta' l-indiċjar, eċċ.

Jekk ikun hemm bżonn, għandu jkollhom il-kompetenza sabiex jintervjenu u jimponu sanzjonijiet xierqa.

Għandhom jippreżentaw ir-riżultati tal-monitoraġġ tal-prezzijiet lill-pubbliku b'mod li jkun possibbli li jitqabblu l-prezzijiet u l-kundizzjonijiet bażiċi ta' l-offerti disponibbli jkunu jistgħu.

Ċ.

C. Informazzjoni

Il-konsumaturi Ewropej ta' l-enerġija għandhom jirċievu informazzjoni objettiva u trasparenti dwar il-prezzijiet, it-tariffi u l-mekkaniżmi ta' indiċjar applikabbli kif ukoll dwar it-termini u l-kundizzjonijit standard inklużi fil-fatturi standard, fil-każ ta' aċċess għal u l-użu tas-servizzi ta' l-elettriku fuq livell nazzjonali u tal-komunità;

Il-konsumaturi Ewropej ta' l-elettriku għandhom jiksbu informazzjoni dwar il-kontribuzzjoni ta' kull sors ta' enerġija għat-taħlita ġenerali tal-fjuwil tal-fornitur fis-sena preċedenti; b'mod armonizzat u komprensiv fuq il-fatturi fl-Istati Membri sabiex ikunu faċilment komparabbli.

Il-konsumaturi Ewropej ta' l-elettriku għandhom jirċievu informazzjoni għallinqas dwar ir-referenza għas-sorsi ta' referenza eżistenti, bħal, per eżempju, paġni tal-web, meta informazzjoni dwar l-impatt ambjentali, f'termini ta' għallinqas emissjonijiet ta' CO2 u l-iskart radjoattiv li jirriżulta mill-elettriku prodott mit-taħlita ġenerali tal-fjuwil tal-fornitur fis-sena preċedenti, tkun disponibbli b'mod pubbliku fuq il-home page tiegħu u, meta mitluba.

Din l-informazzjoni għandha tkun disponibbli wkoll lill-konsumaturi f''forma bil-miktub, jekk din tintalab', mingħajr ħlas.

Il-konsumaturi Ewropej ta' l-enerġija għandhom id-dritt li jirċievu informazzjoni fi jew mal-fatturi tagħhom, kuntratti jew tranżazzjonijiet oħra, riċevuti eċċ, dwar a) il-prezzijiet reali attwali u l-konsum reali, mill-inqas darba kull 6 xhur, b) il-mekkaniżmu ta' indiċjar tal-prezzijiet u kwalunkwe bidla fih ċ) tqabbil annwali tal-konsum reali ta' l-enerġija; d) tqabbil ma' l-utenti ta' l-enerġija benchmared; e) id-dettalji ta' kuntatt għal informazzjoni objettiva dwar miżuri għat-titjib ta' l-effiċjenza ta' l-enerġija, il-profili ta' l-utent aħħari u l-ispeċifikazzjonijiet ta' l-apparat f) il-kontribuzzjoni ta' kull sors ta' enerġija għall-enerġija fornita.

Il-fornituri u l-operaturi tan-netwerk għandhom, fir-responsabbiltajiet rispettivi tagħhom, jinstallaw linji ta' għajnuna ta' kwalità, li jkunu aċċessibbli faċilment sabiex jittrattaw b'mod effiċjenti il-problemi ta' konnessjoni u kwistjonijiet oħra dwar il-kwalità tas-servizz li jistgħu jirriżultaw.

Il-kalkolaturi tat-tariffi għandhom ikunu disponibbli mill-korp regolatorju nazzjonali u l-fonitur, u għandha tiġi ppubblikata informazzjoni dwar il-prezzijiet skond kW/siegħa f'intervalli regolari fuq il-websajt tal-korp regolatorju nazzjonali.

L-Awtoritajiet Regolatorji Nazzjonali għandhom jimmonitorjaw l-okkorrenza tal-prattiki kontrattwali restrittivi, inklużi d-dispożizzjonijiet dwar l-esklussività li jistgħu jimpedixxu jew jillimitaw l-għażla ta' kwalunkwe konsumatur.

Meta jkun xieraq, l-Awtoritajiet Regolatorji Nazzjonali għandhom jinfurmaw u jikkooperaw ma' l-Awtoritajiet Nazzjonali ta' Kompetizzjoni b'dawn il-prattiċi.

D. Miżuri Soċjali

L-Istati Membri għandhom jieħdu miżuri xierqa sabiex jindirizzaw il-faqar fl-aċċess għall-enerġija fil-Pjanijiet ta' Azzjoni Nazzjonali dwar l-Enerġija u għandhom jikkomunikaw dawn il-miżuri lill-Aġenzija Ewropea għall-kooperazzjoni tar-regolaturi.

Il-faqar fl-aċċess għall-enerġija huwa problema li qegħda dejjem tikber fl-Istati Membri kollha.

Hemm bżonn ta' approċċ integrat u l-irwol u l-indipendenza ta' l-NRAs huma essenzjali.

L-Aġenzija Ewropea għar-regolaturi għandha tassumi wkoll ir-responsabbiltà billi timmonitorja l-progress ta' l-Istati Membri u tikkomunika l-miżuri ta' suċċess ta' l-Istati Membri sabiex jittrattaw il-faqar fl-aċċess għall-enerġija.

Il-faqar fl-aċċess għall-enerġija jfisser għadd ta' persuni li jgħixu taħt saqaf wieħed li ma jistgħux jaffordjaw li jsaħħnu id-dar għal standard aċċettabbli – dan huwa bbażat fuq il-livelli rakkomandati mill-Organizzazzjoni Dinija tas-Saħħa: 18-il grad C għaz-zoni kollha ta' għixien meta din tkun okkupata.

Tinkludi wkoll il-kapaċità li jinxtraw servizzi oħra ta' enerġija fid-dar bi prezz raġonevoli.

Għadd ta' persuni li jgħixu taħt saqaf wieħed jitqiesu li huma foqra fl-aċċess għall-enerġija jekk il-proporzjon tagħhom ta' l-ispiża ta' l-enerġija fl-ispiża totali tal-persuni li jgħixu taħt saqaf wieħed (household) taqbeż id-doppju ta' l-ispiża medja nazzjonali ta' l-enerġija.

Dawn il-konsumaturi Ewropej ta' l-enerġija (bi bżonnijiet speċjali kkawżati minħabba mard jew f'sitwazzjoni finanzjarja fqira) għandhom jibbenefikaw minn prezzijiet speċifiċi għal servizzi essenzjali ta' l-enerġija għal konsumaturi vulnerabbli sabiex tinżamm is-saħħa fiżika u mentali u l-benesseri tagħhom, bi prezzijiet raġjonevoli jew, meta jkun hemm bżonn, mingħajr ħlas.

Id-dejta disponibbli tissuġġerixxi li l-Istati Membri għandhom biss użu limitat ta' l-obbligi tas-servizzi pubbliċi mmirati sabiex jindirizzaw klijenti vulnerabbli.

L-Istati Membri għandhom jadottaw u jippubblikaw definizzjoni tal-konsumaturi vulnerabbli, li għandha tiġi applikata – mingħajr talba ulterjuri mill-konsumatur vulnerabbli – mill-fornituri kollha ta' l-elettriku u tal-gass, meta l-provvista tal-gas tilħaq il-bżonnijiet bażiċi tal-persuni li jgħixu taħt saqaf wieħed.

Il-Kummissjoni għandha tiġi mħeġġa sabiex tibda proċeduri ta' ksur kontra l-Istati Membri li jonqsu milli jadottaw u japplikaw din id-definizzjoni.

L-indipendenza u l-irwol ta' l-Awtoritajiet Regolatorji Nazzjonali (NRAs)

L-NRAs għandhom ikunu indipendenti minn kwalunkwe interess privat jew pubbliku u għandhom jingħataw il-kompetenzi li jippermettuhom li jwettqu b'mod sħiħ l-irwol tagħhom fit-titjib tad-drittijiet tal-konsumaturi ta' l-enerġija.

Huma għandhom jagħmlu użu mill-għodda neċesarja sabiex jimmonitorjaw l-offerti tal-gass u ta' l-elettriku li huma disponibbli fuq is-suq.

Għalhekk, għandu jkollhom aċċess għall-elementi kollha deċisivi li jiddeterminaw il-prezzijiet.

L-NRAs għandhom jimmonitorjaw l-okkorrenza ta' prattiċi kontrattwali restrittivi, inkluż id-dispożizzjonijiet ta' esklussività li jistgħu jimpedixxu jew jillimitaw l-għażla ta' kwalunkwe konsumatur.

Meta jkun xieraq, l-NRA għandha tinforma u tikkoopera ma' l-Awtoritajiet Nazzjonali ta' Kompetizzjoni b'dawn il-prattiċi.

Il-Kompetenzi ta' l-NRAs għandhom jiġu inkorporati fl-Artikolu 22c tad-Direttiva 2003/54/KE (elettriku) u l-Artikolu 24c tad-Direttiva 2003/55/KE.

Hemm ukoll il-ħtieġa għal approċċ Ewropew integrat ta' l-attivitajiet ta' l-NRAs li huma koordinati mill-aġenzija Ewropea.

OPINJONI TAL-KUMITAT GĦALL-INDUSTRIJA, IR-RIĊERKA U L-ENERĠIJA

għall-Kumitat għas-Suq Intern u l-Ħarsien tal-Konsumatur

Lejn Karta Ewropea dwar id-Drittijiet tal-Konsumaturi ta' l-Enerġija

Rapporteur għal opinjoni:

SUĠĠERIMENTI

Il-Kumitat għall-Industrija, ir-Riċerka u l-Enerġija jistieden lill-Kumitat għas-Suq Intern u l-Ħarsien tal-Konsumatur, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jenfasizza l-fatt li l-provvista ta' l-enerġija hija element ewlieni għall-parteċipazzjoni b'suċċess taċ-ċittadini fil-ħajja soċjali u ekonomika;

Jinnota li l-adozzjoni tal-pakkett ta' proposti rigward is-swieq ta' l-elettriku u tal-gass naturali li l-Parlament qiegħed jiddibatti bħalissa se jsaħħaħ ulterjorment il-qafas legali għall-ħarsien tal-konsumaturi ta' l-enerġija;

Iqis li l-ħarsien futur tal-konsumaturi ta' l-enerġija għandu jkompli jkun ibbażat fuq azzjoni konġunta mill-Unjoni Ewropea u l-Istati Membri.

Il-prattiki għall-ħarsien individwali tal-konsumatur fis-suq ta' l-enerġija jista' jkollhom effetti differenti fid-diversi Stati Membri.

Applikazzjoni konsistenti tal-prinċipju ta' sussidjarjetà huwa għalhekk essenzjali;

Jappoġġja l-pjanijiet tal-Kummissjoni sabiex ma tipproponix il-Karta bħala att legali ġdid iżda bħala mezz biex tgħin liċ-ċittadini jiksbu informazzjoni dwar il-jeddijiet tagħhom b'mod aħjar u aktar sempliċi; jirrimarka, f'dan il-kuntest, li diskussjonijiet immirati li jxerrdu l-informazzjoni fil-qafas tal-Karta rigward atti legali potenzjali iżda li għadhom ma ġewx adottati għandhom effett negattiv fuq iċ-ċarezza u l-applikabilità tad-drittijiet u, għalhekk, ixekklu l-kisba ta' l-għanijiet mixtieqa;

Ifakkar li s-suq Ewropew ta' l-enerġija jkompli jkun ikkaratterizzat minn ghadd kbir ta' monopolji.

Dan inaqqas il-libertà ta' l-għażla u l-possibilità ta' bdil tal-fornitur malajr u bla ħlas, iżid in-nuqqas ta' tagħrif u, bħala riżultat, isaħħaħ il-vulnerabilità tal-konsumaturi.

Huwa importanti li jiġi żgurat li jsir sforz biex jinħoloq suq waħdieni u kompetittiv ta' l-enerġija u biex, b'mod partikulari, jitħarsu l-klijenti vulnerabbli;

Jiġbed l-attenzjoni dwar il-fatt li, b'konformità mal-prinċipji ta' l-inklużjoni soċjali, l-opportunitajiet indaqs għal kulħadd u l-aċċess ġust għat-tagħrif fl-era diġitali, jeħtieġ li kull ċittadin ta' l-Unjoni jkollu aċċess għall-enerġija bi prezz aċċessibbli;

Jitlob lill-Istati Membri u lill-awtoritajiet regolatorji nazzjonali sabiex iwettqu progress serju b'indikazzjoni tal-prezz trasparenti kif ukoll fatturi ta' l-enerġija trasparenti, sabiex wieħed ikun jista' jqabbel il-prezzijiet b'mod korrett;

Billi l-konsumaturi, speċjalment il-konsumaturi domestiċi u l-intrapriżi żgħar u medji, għandhom għodda u opportunitajiet limitati biex ikollhom l-interessi tagħhom rappreżentati b'mod effettiv;

Iqis li l-garanzija tal-forniment lil persuni b'inqas dħul hija meħtieġa fid-dawl taż-żieda fil-prezzijiet ta' l-enerġija u huwa wkoll meħtieġ għall-persuni li jgħixu f'żoni remoti, minħabba swieq ta' l-enerġija żgħar u mhux kompetittivi; iqis li huwa importanti li l-Istati Membri jieħdu l-passi meħtieġa biex jiddefinixxu eżattament dan il-grupp ta' konsumaturi u biex jippromwovu u jappoġġaw miżuri, pereżempju tariffi soċjali, li jiżguraw il-kontinwità ta' aċċess tagħhom għal servizzi ta' l-elettriku u l-gass naturali; Jitlob lill-Istati Membri biex jinvestu bħala prijorità f'miżuri komprensivi għall-effiċjenza fl-enerġija għall-familji bi dħul baxx, u b'hekk jindirizzaw, b'mod strateġiku, kemm il-problema tal-faqar fir-rigward tal-fjuwil kif ukoll il-mira ta' 20% fl-effiċjenza ta' l-enerġija sa l-2020, adottata fil-Kunsill Ewropew tar-Rebbiegħa ta' l-2007;

Jirrimarka li l-Istati Membri għandhom bżonn jagħmlu sforzi akbar biex jindirizzaw il-faqar enerġetiku; billi l-provvista adegwata ta' l-enerġija hija element ewlieni sabiex iċ-ċittadini jipparteċipaw b'suċċess fil-ħajja soċjali u ekonomika;

Jenfasizza li, fid-dawl taż-żieda fil-prezzijiet ta' l-enerġija, l-Istati Membri għandhom jistabbilixxu definizzjonijiet nazzjonali tal-faqar enerġetiku u jiżviluppaw miżuri biex jeqirdu l-faqar enerġetiku, filwaqt li jqisu ż-żieda fil-prezzijiet ta' l-enerġija, il-livelli tad-dħul tal-klijenti u l-effiċjenza ta' l-enerġija;

Jesprimi l-konvinzjoni tiegħu li r-regolaturi nazzjonali għandu jkollhom irwol ċentrali fil-ħarsien tal-konsumatur; jemmen, għal dan il-għan, li l-proposti mmirati lejn it-tisħiħ tas-setgħat u l-indipendenza tar-regolaturi, fosthom id-dritt li jiġu imposti sanzjonijiet fuq il-fornituri li ma jikkonformawx mal-liġi Komunitarja rigward din il-kwistjoni, għandhom ikun appoġġati;

Jenfasizza li l-Istati Membri għandhom jiddedikaw aktar attenzjoni għall-problema tal-faqar enerġetiku u li għandha ssir evalwazzjoni dwar sa liema punt is-sigurtà soċjali nazzjonali individwali jew is-sistemi tat-taxxa jqisu r-riskji marbuta mal-faqar enerġetiku;

Jirrimarka li l-konsumaturi huma l-partijiet ewlenin f'suq kompetittiv; jesprimi t-twemmin tiegħu li l-faċilitazzjoni ta' l-aċċess għall-informazzjoni hija waħda mill-aktar għodda importanti fil-qasam tal-ħarsien tal-konsumaturi, b'rigward speċjali għat-tqabbil tal-prezzijiet u l-kundizzjonijiet għall-bidla fil-fornitur; iqis li t-trasparenza u l-previżjoni tal-prezzijiet u t-tariffi ppubblikati għandhom jitjiebu permezz ta' l-użu ta' metodi ta' kalkolu komprensivi u faċilment aċċessibbli; jenfasizza li sabiex jiżdiedu l-kontribuzzjonijiet individwali biex jinkisbu l-għanijiet ta' l-istrateġija ta' l-enerġija ta' l-UE rigward l-emissjonijiet tas-CO 2 il-konsumaturi għandhom ikunu infurmati dwar it-taħlita tal-fjuwil li tifforma l-enerġija li jikkunsmaw;

Jenfasizza għalhekk il-ħtieġa li l-Artikolu 3(6) tad-Direttiva2003/54/KE jiġi implimentat fil-prattika.

Jistieden lill-Istati Membri biex jippromwovu miters intelliġenti, li jipprovdu lill-konsumaturi b'perspettiva ċara dwar il-konsum reali ta' l-enerġija u għalhekk jikkontribwixxu għal effiċjenza ta' l-enerġija aħjar; Ifakkar fil-ħtiġijiet ta' l-Artikolu 13 tad-Direttiva 2006/32/KE tal-Parlament Ewropew u tal-Kunsill tal-5 ta' April 2006 dwar l-effiċjenza ta' l-użu finali ta' l-enerġija u s-servizzi ta' l-enerġija

ĠU L 114, 27.4.2006, p.

64. rigward il-provvista ta' miters intelliġenti; Jitlob b'mod urġenti lill-Kummissjoni u lill-Istati Membri biex jimplimentaw u jinfurzaw ir-rekwiżiti tad-Direttiva dwar il-miters u l-kontijiet, fl-interessi ta' l-informazzjoni għall-konsumatur kif ukoll ta' l-enerġija;

Jenfasizza l-ħtieġa li jiġu żviluppati fatturi standard li jistgħu jintużaw mill-fornituri kollha, sabiex tiżdied it-trasparenza u l-kumparabilità tat-tagħrif, u l-ħtieġa li jissemmew id-drittijiet tal-konsumturi fuq is-siti elettroniċi tal-kumpaniji ta' l-elettriku u tal-gass u tar-regolaturi nazzjonali indipendenti;

Jenfasizza l-ħtieġa li l-Kummissjoni tiżviluppa kriterji ta' kwalità b'koperazzjoni ma' l-awtoritajiet regolatorji nazzjonali biex jiġu applikati għas-servizzi marbuta mal-konsumatur, fosthom ċentri ta' assistenza bit-telefown;

Jenfasizza l-ħtieġa li l-fornituri jkunu rikjesti li jinfurmaw lill-konsumaturi dwar il-promulgazzjoni tal-Karta proposta;

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali


dwar l-emenda ta' l-Artikolu 29 tar-Regoli ta' Proċedura tal-Parlament - Formazzjoni ta' gruppi politiċi

Kumitat dwar l-Affarijiet Kostituzzjonali

PROPOSTA GĦAL DEĊIŻJONI TAL-PARLAMENT EWROPEW

Il-Parlament Ewropew ,

- wara li kkunsidra l-proposta għal emenda tar-Regoli ta' Proċedura tiegħu ( B6-0420/2006 ),

– wara li kkunsidra l-Artikoli 201 u 202 tar-Regoli ta' Proċedura,

– wara li kkunsidra r-rapport tal-Kumitat għall-Affarijiet Kostituzzjonali ( A6-0206/2008 ),

Jiddeċiedi li jemenda r-Regoli ta' Proċedura tiegħu kif jidher hawn taħt;

Ifakkar li din l-emenda tidħol fis-seħħ fl-ewwel jum ta' l-ewwel sessjoni parzjali ta' wara l-elezzjonijiet Ewropej tas-sena 2009;

Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

Test fis-Seħħ

Ir-Regoli ta' Proċedura tal-Parlament

Artikolu 29 - paragrafu 2 a (ġdid)

Meta grupp jinżel taħt il-limitu meħtieġ, il-President, bi ftehim mal-Konferenza tal-Presidenti, jista' jippermetti li l-grupp ikompli jeżisti sas-seduta kostituttiva tal-Parlament li jkun imiss, sakemm jiġu sodisfati l-kundizzjonijiet li ġejjin:

- il-membri jkomplu jirrappreżentaw f'minn ta' l-inqas wieħed minn kull ħames Stati Membri;

- il-grupp ikun ilu jeżisti għal perjodu ta' aktar minn sena.

Il-President m'għandux japplika din id-deroga fejn ikun hemm biżżejjed evidenza li tkun qed tiġi abbużata.

Fid-diskussjonijiet tagħna sa issa fil-Kumitat għall-Affarijiet Kostituzzjonali dwar ir-reviżjoni possibbli ta' l-Artikolu 29 (formazzjoni ta' gruppi politiċi) tfaċċaw tliet kwistjonijiet.

Dawn kollha jikkonċernaw reviżjoni possibbli tal-paragrafu tnejn dwar id-daqs minimu ta' grupp politiku.

(1) Numru ta' stati membri

Bħalissa r-regola titlob li grupp politiku jkun magħmul minn membri "eletti f'mill-inqas wieħed minn kull ħamsa ta' l-Istati Membri".

L-istatut dwar il-partiti politiċi Ewropej jirreferi għal "kwart" ta' l-Istati Membri bħala l-kriterju rilevanti.

Ġie ssuġġerit li r-regoli parlamentari interni tagħna għandhom jirriflettu l-leġiżlazzjoni li kienet ġiet adottata fir-rigward tal-partiti politiċi Ewropej.

Li kieku kellna nbiddlu r-regoli tal-Parlament biex nirreferu għal kwart, dan ikun ifisser li bħalissa, grupp ikun jeħtieġ MPE minn seba' Stati Membri minflok minn sitta.

L-ebda waħda minn dawn il-figuri ma huma ser jinbidlu fl-eventwalità ta' l-adeżjoni tal-Kroazja.

(2) Numru ta' membri

In-numru minimu ta' MPE meħtieġa biex jiffurmaw grupp politiku bħalissa huwa ta' għoxrin.

Dan in-numru jirrappreżenta sempliċiment 2.55% tan-numru ta' membri tal-Parlament Ewropew.

It-tabella mehmuża turi li f'21 mill-25 parlament nazzjonali li għandhom regoli dwar il-gruppi politiċi, huwa meħtieġ limitu minimu ogħla f'mill-inqas kamra parlamentari waħda, li jitla' sa 8.5% (għal-Lussemburgu), 8.1% (għall-Bundesrat Awstrijak) jew 7% (għas-Senat Pollakk), iżda ġeneralment ogħla mil-livell ta' 4% (għal 15-il Stat Membru).

Il-mistoqsija li tqum hija dwar jekk il-limitu tal-Parlament Ewropew għandux jiżdied għal xi kwota eqreb għall-prattika medja tal-parlamenti nazzjonali.

Jekk fil-parlament li jmiss il-figura tiġi iffissata għal 30 Membru mis-750 li hemm, ikun ifisser li dan jikkorrispondi għal figura ta' 4%, li xorta waħda jkun għadu inqas mill-medja tal-parlamenti nazzjonali.

Ir-Rapporteur kien ressaq emenda bl-għan li jkabbar in-numru minimu ta' membri meħtieġa biex ikun stabbilit grupp politiku, iżda l-Kumitat ċaħadha permezz ta' votazzjoni b'marġini ta' ftit voti.

(3) Iż-żamma ta' grupp li jaqa' taħt il-limitu wara li jkun inħoloq

Is-Sur Bonde u oħrajn ġibdu l-attenzjoni għas-sitwazzjoni diffiċli li tista' titfaċċa meta Grupp ikun inħoloq b'biżżejjed membri biex jintlaħaq il-limitu minimu.

Dan imbagħad ikun vulnerabbli ħafna għal pressjoni politika minn grupp żgħir ta' membri - anki membru wieħed - li jista' jhedded li jħalli l-Grupp, biex b'hekk ikun qed jeqirdu sakemm tgħaddi tiegħu fuq kwistjoni partikolari.

Għaldaqstant, għandha tingħata konsiderazzjoni lill-possibilità li l-grupp jingħata ċans li jkompli jeżisti, għallinqas għal perjodu ta' żmien, jekk wara l-ħolqien tiegħu huwa jmur taħt il-limitu meħtieġ.

Ngħidu aħna, jekk sabiex jiġi ffurmat Grupp politiku hemm bżonn ta' 30 membru, tali Grupp ikun jista' jkompli jeżisti sa sena oħra, bil-kondizzjoni li jkollu mill-inqas 25 membru.

Madankollu, jekk għandha tiġi introdotta regola bħal din, għandha tkun akkumpanjata minn miżuri li jiżguraw li l-membri ma jistgħux jiġu suċċessivament "mislufa lil" gruppi differenti biex jgħinu fil-ħolqien tagħhom, u mbagħad jikkostitwixxu gruppi oħrajn darba wara l-oħra.

Gruppi Politiċi fil-parlamenti nazzjonali

Pajjiż

Numru totali ta' Membri fil-Parlament / Kamra

Numru minimu ta' Membri għal kull grupp politiku

ta' totali

Belġju

Ċipru

Skond il-Kostituzzjoni 80 (li minnhom, 56 huma Ċiprijotti Griegi; iċ-Ċiprijotti Torok telqu fl-1963); bħalissa de facto 56

Ir-Repubblika Ċeka

Il-Kamra tad-Deputati

Din il-figura tapplika għat-tiswir ta' grupp ġdid matul il-mandat parlamentari.

Wara li jsiru l-elezzjonijiet għandu japplika limitu aktar baxx ta' 3 membri (1,5%).

Fir-Regoli ta' Proċedura ma hemm l-ebda limitu stipulat, iżda gruppi ta' inqas minn 4 membri jiksbu inqas appoġġ finanzjarju.

Peress li l-ebda partit li jkun kiseb inqas minn 2% tal-voti ma jkollu siġġijiet fil- Folketing , f'ħafna mill-każijiet huwa stabbilit limitu prattiku ta' 4 membri.

Ġermanja

(flimkien ma' mandati li jistgħu jiżdiedu) Is-16-il Bundestag Ġermaniż : 614

Is-16-il Bundestag Ġermaniż: 31

Greċja

Is-Senat Taljan huwa magħmul minn 315-il Senatur elett, iżda uħud mis-Senaturi jistgħu jinħatru għal dejjem mill-President tar-Repubblika.

In-numru totali ta' Senaturi huwa għalhekk akbar minn 315 u jvarja minn żmien għal żmien.

il-Lussemburgu

Il-Kamra tar-Rappreżentanti

Fil-kmamar Pollakki issir distinzjoni bejn "klabbijiet" u "gruppi".

It-twaqqif ta' grupp huwa possibbli b'minimu ta' 3 membri (li jkunu jirrappreżentaw 0,65% fis-Sejm, 3% fis-Senat).

Rumanija

Il-Kamra tad-Deputati

Limitu aktar baxx ta' 5 membri (1,42%) jiġi applikat għal partiti li jkunu kisbu jew 15% tal-voti fir-reġjun/kostitwenzi fejn ikunu ppreżentaw il-kandidati jew 5% tal-koalizzjoni ta' membri parlamentari/partit fuq skala nazzjonali, li minnha kienu jagħmlu parti.

Fit-teorija, 1, jekk PP jikseb aktar minn 12 % tal-voti f'kostitwenza waħda.

Sa issa dan għadu qatt ma seħħ fl-elezzjonijiet Żvediżi.

Il-limitu huwa ta' 4 % tal-voti fil-pajjiż kollu, li jirriżultaw f'madwar 14-il siġġu.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Substitute(s) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali